VIIENDA KOOSSEISU

OTSUS

Haapsalu,			25. november 2005 nr 15

Maa munitsipaalomandisse taotlemine
(Turu 15 ja Turu tänav)

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel. Taotluseks ettevalmistatava maaüksuste piirid ja maakasutustingimused on määratud Haapsalu Linnavolikogu poolt 26.08.2005 otsusega nr 203 kehtestatud “Posti 41, 41a ja Tallinna mnt 1/Posti 43 kruntide ning lähiala detailplaneering” detailplaneeringuga.
Juhindudes maareformi seaduse § 25, § 28 lg 2, Vabariigi Valitsuse 06.11.1996 määrusega nr 269 kinnitatud “Maa munitsipaalomandisse andmise korra” punktidest 9 ja 12, kohaliku omavalitsuse korralduse seaduse, § 6 lg 1, § 22 lg 1 p 37, § 23, Haapsalu põhimääruse § 12 lg 1 p 43, § 62 ning haldusmenetluse seadusest, Haapsalu Linnavolikogu otsustab:

1.	Taotleda Haapsalu linna munitsipaalomandisse maaüksused Turu 15 ja Turu tänav vastavalt asendiplaanile (lisatud).

2.	Linnavolikogu kantseleil teha otsus teatavaks avalikustamisega linnavolikogu kantseleis.

3.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees